สวัสดีค่ะ ตอนนี้อายุ 19 คือเดือนที่แล้วเดือนตุลาคมประจำเดือนมาพอหายได้หนึ่งอาทิตย์ก็มีมาอีกค่ะ (โดยส่วนตัวเเล้วจะเป็นประจำเดือนประมาณ6-7วันค่ะ) ละพอหายได้สองอาทิตย์ก็เป็นประจำเดือนอีก คือรู้สึกว่าตัวเองเป็นประจำเดือนบ่อยไป ถ้าพูดถึงประจำเดือนหนึ่งเดือนคือมาครั้ง แต่นี้มาอาทิตย์สองอาทิตย์ก็เป็นประจำเดือนแล้วอะคะ เสี่ยงเป็นอะไรมั้ยค่ะ? เพราะผิดปกติแน่นอนอยู่แล้วใช่มั้ยค่ะ?
สวัสดีค่ะ หากประจำเดือนมาถี่กว่า 22-35 วัน อาจเป็นเลือดออกที่ไม่ใช่ประจำเดือน ที่อาจมีสาเหตุจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดการมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์